Cuneiform Tablet FS Matouš 150a 39 (Adana 237d)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ḫu-bur-ma a-na pu-šu-ke-en₆ qí-bi-ma a-šu-mì ša ta-áš-pu-ra-ni um-ma a-ta-ma me-er-ú lá-qé-ep ra-bi-a-an a-na na-ru-qí-im na-šu-i-im wa-as-mu la tù-wa-ša-ar-šu-nu a-na-kam a-šùr-{d}UTU-ši pí-šu a-na na-ru-qí-im na-ša-i-im i-dí-nam ù na-ru-qum a-na bé-tí-ni e-ra-áb a-šu-mì a-šùr-ma-lik a-ḫi-šu ṭup-pu-um ša i-a-tí ù a-šùr-UTU-ši a-na a-šùr-ma-lik i-tal-kà-šum um-ma a-šùr-UTU-ši-ma a-na-kam a-na šu-ḫu-bur a-na na-ru-qí-im na-ša-i-im pá-i <gap> a-tí-dí-in a-ma-kam a-ta pá-kà a ma-ma-an la ta-da-an-ma la tù-ba-ša-ni lu al-kam-ma šu-ḫu-bur a-na-kam ú-za-kà-kà a-pu-tum šu-ma a-ḫi a-ta a-ma-kam a-wa-tam iš-té-et a-na a-šùr-ma-lik ki-ma i-a-tí qá-ri-ib um-ma a-ta-ma a-šar a-bu-kà ù a-bu a-bi-kà i-na pá-ni-tim a mì-nim TÚG.ḪI.A il₅-ta-ab-šu-ni ù a-ta a-ma-kam na-ru-qám na-an-ší-ma <gap> li-it-ba-áš a-šu-mì a-šur-DU₁₀ DUMU qar-ri-a ša ta-áš-pu-ra-ni a-ma-kam KÙ.BABBAR-ap-kà <gap>-im li-qé <gap>-ma ú-lá i-šu a-ma-kam lu iš-tí <gap>-ri-šu